Sami Hyypiä

MyPa

Hyypiä startet sin karriere med lag som Pallo-Peikot og KuMu, før han ble spiller i den finske toppklubben MyPa til 1992-sesongen. Han vant cupen med laget samme sesong, og tre år senere i 1995.
I 1995 prøvespilte Sami for Newcastle, noe som ga han sin første smak av engelsk fotball når han var 20 år. Hyypiä sa "They (Newcastle) certainly helped my career. I had a two-week trial in 1995 under Kevin Keegan and it gave me an insight into English football. I was a young player in Finland and I didn't really expect it to lead to anything. I just went for the experience, but it was good experience and I enjoyed my time there. It helped me a lot at the time to see a big English club at close hand and I always look forward to going back."

Willem II

Senere i 1995 gikk Hyypiä til den nederlandske klubben Willem II. Han hadde en svært suksessfull tid i klubben og ble svært populær med fansen. Han spilte 100 seriekamper for laget, og skårte 3 mål, før han ble solgt til England og Merseyside.

Liverpool

Hyypiä ble hentet til Liverpool fra nederlandske Willem II sommeren 1999 av Gérard Houllier. Hyypiä debuterte for Liverpool mot Sheffield Wednesday 7. august 1999.
Hyypiä formet med en gang en suksessfull duo med sveitsiske Stéphane Henchoz i sentralforsvaret. I 2000/01-sesongen, delte Hyypiä kapteinsrollen med Robbie Fowler mens Jamie Redknapp, den vanlige kapteinen, var ute med en langtidsskade. I denne perioden ledet Hyypiä og Fowler laget frem til en historisk cup-treble: Ligacupen, FA-cupen og UEFA-cupen.
I 2002 ble Hyypiä fast kaptein, etter at Redknapp og Fowler forlot klubben. Hyypiä ble erstattet som kaptein av Steven Gerrard i 2003.
I 2004, den nye manageren Rafael Benítez flyttet Jamie Carragher fra backplass til midtstopper som ny partner for Hyypiä i midtforsvaret. Dette så ut til å gi Sami nytt liv, og laget fikk en suksessfull sesong, bl.a ved å vinne Mesterligaen, delvis basert på deres solide forsvarsspill. 10. august 2005 ble det meldt at Hyypiä hadde forlenget kontrakten sin ut sesongen 2007/08.
Selv etter spekulasjoner i sommeren 2007 som koblet Hyypiä til lag som Fulham FC, Newcastle United, Reading FC og Wigan Athletic, insisterte Hyypiä på at han blir til kontrakten sin utgår. 
25. august 2007 brakk Hyypiä nesen sin i en bortekamp mot Sunderland FC. Han kom imidlertid raskt tilbake, og erstattet skadede Jamie Carragher i kvalifiseringskampen til Mesterligaen 2007/2008 mot Toulouse FC 28. august 2007. Der scoret han det andre målet, mens han var kaptein for Liverpool i skadefraværet til kaptein Gerrard og visekaptein «Carra».
I april 2008, signerte Hyypiä en forlengelse av avtalen sin frem til sommeren 2009, der Benitez uttalte at han var en god rollemodell for de unge forsvarsspillerne som Martin Skrtel og Daniel Agger. 2008/2009 sesongen markerte finnens 10. sesong i klubben. I august 2008 avviste Liverpool et bud på £2.5 millioner for finnen fra nyopprykkede Stoke City. Den 1. desember 2008 spilte finnen sin 454. kamp for Liverpool, og kom dermed inn blant de tyve spillerne med flest kamper for Anfield-klubben.
Hyypiä spilte 24.05.09 sin siste kamp for Liverpool mot Tottenham, hvor han entret banen etter 84 minutter. Da han entret banen, overtok han kapteinsbindet fra Steven Gerrard, og avsluttet dermed sin fantastiske karriere i Liverpool som kaptein. Kampen endte forøvrig 3-1 i favør Liverpool.

Bayer Leverkusen

Den 4. mai 2009 signerte Sami toårskontrakt med Bayer Leverkusen. Han fikk 53 kamper for klubben og scoret 3 mål, inntil han ga seg som profesjonell fotballspiller i mai 2011.

Landslagsspill

Hyypiä gjorde sin debut for Finland i en kamp mot Tunisia 7. november 1992, og fikk til slutt 105 kamper og 5 mål for hjemlandet sitt. Kun hans tidligere klubbkamerat i Liverpool, Jari Litmanen, har flere kamper for Finland. I 2008 tok han over kapteinsbindet på landslaget, etter at nevnte Litmanen ga seg som spiller.

Trivia

Hyypiä ble kjøpt i 1999 av det laget han heiet på som gutt, Liverpool FC, etter å ha blitt anbefalt til tidligere leder Peter Robinson av en TV-kameramann.
Hyypiä er gift med Susanna Rissanen. De har to sønner; Rico Nestor Hyypiä og Kasper Erik Hyypiä.